Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17386

1. Fontos pontok kijelölése 1.1 A fontos pontokat -- amikor csak lehetséges -- földi rádiónavigációs berendezésekre, lehetőleg URH vagy magasabb frekvencián üzemelő berendezésekre vonatkoztatva jelöljék ki. 1.2 Ahol ilyen földi rádiónavigációs berendezések nem állnak rendelkezésre, a fontos pontokat olyan helyeken jelöljék ki, amelyek önálló fedélzeti navigációs berendezéssel vagy -- ahol földi látjelek útján történő navigációt alkalmaznak -- talajfelszín látással meghatározhatók illetve azonosíthatók. Egyes egyedi pontok az érintett szomszédos légiforgalmi irányító szolgálati egységek vagy irányítói munkahelyek közötti megállapodás alapján "irányítás átadási pont"-ként jelölhetők ki.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes